《送梵才大师归天台》
宋代·刁约

京洛风尘弊客裾，故山归去有精庐。
缀盂应供王城久，镂管赓吟友社馀。
衲拥兰芽新赐服，帙收贝叶旧翻收。
萧然壁观芝岩上，從此身名与世疏。

作者简介：（?—1082）宋润州丹徒人，字景纯。刁衎孙。仁宗天圣八年进士。庆历初与欧阳修同知礼院，四年坐院祠神饮酒事出通判海州。嘉祐初以太常少卿使契丹，还判度支。历知扬州、宣州、湖州。神宗熙宁初判太常寺。辞官后筑藏春坞，收藏图书甚富。范仲淹、欧阳修、司马光、王安石皆爱敬之。卒年八十余。